Jooksvad teadusteemad | Tartu Ülikool Stomatoloogia kliinik
Õppetoolil on 2013.a. rahastatud kolm teadusprojekti, neist kaks Eesti teadusfondi rahastatult.
1. „Juveniilse idiopaatilise artriidi (JIA) geneetilise tausta uuring Eesti populatsioonis. ETF grant nr 9255 2012-2015. Grandi hoidja Mare Saag. Põhitäitjad: Triin Jagomägi, Chris Pruunsild (Lastekliinik), Ülle Voog-Oras, Tiit Nikopensius (geneetik), doktorant Priit Niibo.
2. „Temporomandibulaarliigese haaratus reumatoidartriidist - valu, röntgenoloogiliste muutuste ja elukvaliteedi pikemaajaline uuring“. Grandi hoidja Ülle Voog-Oras, Põhitäitjad Edvitar Leibur, Oksana Jagur.
Süsteemsed sidekoehaigused s.h. reumatoidartriit (RA) mõjutavad olulisel määral temporomandibulaarliigese (TML) progressiivset destruktsiooni. TML haaratus ilmneb mitmete kliiniliste sümptoomidega, millest valu on sagedaseimaks põhjuseks arstiabi otsida (Tegelberg ja Kopp 1987). Valu intensiivus mõjutab RA kulgu ja seega ka patsientide elukvaliteeti. Antud töö eesmärkideks on: 1) uurida TML valu mõju RA patsientide igapäevasele elutegevusele pikemaajalise perioodi jooksul (1998 – 2009). 2) pikemaajalises uuringus välja selgitada röntgenoloogiliste nähtude progressioon TML-s RA patsientidel serotoniini (5-HT), tuumor nekroosi faktor alfa (TNFa), tuumor nekroosi faktor alfa retseptori (TNFsRII), interleukiin-1 retseptori antagonisti (IL-1ra), interleukiin-6 (IL-6), interleukiin-1 beeta (IL-1b) ja interleukiin-1retseptori (IL-1sRII) taseme muutuste foonil (1998 – 2009). 3) tsitrullineeritud peptiidi vastaste antikehade seos erosioonide tekkega TML-s RA patsientidel. 4) saadud tulemusi kasutada patsientide tõenduspõhiseks raviks. TML destruktsioonide dünaamika hindamiseks kasutatakse nii kompuutertomograafiat (Voog jt.2003, 2004) kui ka võrdlevalt magnetresonantstomograafiat. Röntgenoloogilisi muutusi hinnatakse Rohlin jt (1986) järgi. Antud uurimus omaks igati tähendusrikast ja olulist osa RA-st haaratud TML artriidi patofüsioloogia mehhanismide uurimisel, aidates välja selgitada raskemat liigesekahjustust soodustavaid prognostilisi faktoreid ja hinnata antud patsientide elukvaliteedi muutusi pikema aja jooksul. Saadud tulemusi kasutakse TML artriidiga patsientide tõenduspõhises ravis nii Eestis kui ka väljaspool meie vabariiki.
3.Välisleping VARST 07264 „Erütritooli ja ksülitooli mõju hambakaariese ennetusele“ 2008-2014. Koostöös Turu Ülikooliga toimub ulatuslik uuring. Vastutavad uurijad Mare Saag, prof. emer. Kauko Mäkinen (Turu), prof. Eino Honkala (praegu professor Kuweidi Ülikoolis); uurijad Sisko Honkala (Kuweit), Rita Nõmmela, Jana Olak, Riina Runnel, Pirkko-Liisa Mäkinen (Turu), Silvia Russak. Suureks abiks on olnud üliõpilased, kellest nüüd juba enamuses tublid hambaarstid: Erik Lott, Ann Niinemets, Jelena Suhhova, Tatjana Kashunina, Laura Schmidt, Riinu Rahuoja, Nele Veskioja, Karen Puusepp, Epp Korv, Sigrid Tuisk. See uuring lõpeb 2014.a. kordusuuringuga, et hinnata ennetustegevuse kaugtulemusi. Rahastab uuringut Cargill R&D, Center Europe. Uuringu materjal on ka Riina Runneli doktoriväitekirja aluseks.
Polüoolid (külitool, sorbitool, erütritool) on eriti sobivad kaariese tekke vähendamiseks asendama tavalist suhkrut söögikordade vahel kasutatavates toiduainetes Enim on seni kasutatud suhkruasendajaid närimiskummides, kuid viimased uuringud on tõestanud ka selget kaariese teket ennetavat efekti ksülitooli karamellide kasutamisel. Toime põhineb ühelt poolt ksülitoolil endal, teiselt poolt aga närimiskummi sülje eritumist stimuleerival efektil. Ksülitooli toimel surutakse hambakatus maha S. mutansi paljunemine. Sarnast toimet on näidatud ka erütritoolil, kuigi keemilise toime mehhanism ei ole veel üheselt selge. Lisaks on erütritoolil tohutu potentsiaal tulenevalt tema kaloritevaesusest, mitteglükeemilisest ja antioksüdantsest toimest. Varasemad uuringud on viidanud, et polüoolide (ksülitooli) sisaldumine hambakatus võib olla seotud lahustuva kaltsiumi leidumisega katus, mis loob eeldused remineralisatsiooniks. Käesolev uurimus on esimene katse uurida pika aja jooksul tetritool tüüpi suhkrualkoholi (erütritooli) toimet hambakatu mikroobidele (S.mutans ja Laktobatsillid) ja süljele. Uuringu käigus selgitatakse erütritooli ja mitmete bakterite elutegevus produktide hulk hambakatus. Varem pole tehtud nii kestvat kliinilist/suu bioloogia alast uurimust, mis võrdleks ksülitooli ja erütritooli toimet. Selle uuringu eesmärkideks on: 1) tõestada, et erütritooli ja ksülitooli sisaldavate imemistablettide pikaajalisel kasutamisel väeheneb uute karioossete defektide teke ja algav karioosne defekt remineraliseerub; 2) määrata erütritooli ja ksülitooli kasutajatel suus S.mutansi ja laktobatsillide tase. 3) analüüsida keemiliselt hambakatu erütritooli ja ksülitooli sisaldust, süsivesikute ainevahetuse vahe- ja lõppprodukte; 4) näidata, et polüoolide pikaajalisel kasutamisel on märgatav kaarieseteket vähendav efekt ka veel aastate möödumisel regulaarse kasutamise lõpetamisest.
Meie õppejõud kuuluvad 25 erinevasse rahvusvahelisse teadusorganisatsiooni ja erinevate teadusajakirjade toimetuskolleegiumidesse:
Alates 2002.a. kuuluvad Balti hambaarstide ühise ajakirja „Stomatologija – the Baltic Dental- and Maxillofacial Journal“ toimetusse: Mare Saag, Edvitar Leibur, Ülle Voog, Taavo Seedre, Olev Salum, Rita Nõmmela. Selle ajakirja väljaandmist on toetanud aastate jooksul ka Eesti Hambaarstide Liit. Mare Saag teeb kaastööd veel „DentArt“ (Ukraina), „Parodontologija“ (Sankt-Peterburg), „Stomatology.edu“ (Rumeenia) ja „World Scientific Journal“ (Hindawi Publishing Corporation); Tiia Tamme on „Aesthetic Plastic Surgery Journal“ retsensent ja emeriitprofessor Edvitar Leibur oli “Journal of Oral and Maxillofacial Surgery” retsensent ja jätkab “Journal of Cranio-Maxillofacial Surgery” toimetuse liikmena alates 1995.a. Triin Jagomägi osaleb Euroopa standardikomitee (CEN) ellukutsutud projektikomitees, CEN/TC 424 “Project Committee-Care services for cleft lip and/or palate”; mille ülesandeks on järgneva 2 aasta jooksul välja töötada huule- ja suulaelõhedega laste varajase ravi standardid; World Cleft Organization: Task Force “Beyond Eurocleft”; ACPA (American Cleft Palate - Craniofacial Association) Challenge Team: Association Revitalization Project ja Euroopa Komisjoni rahastatud rahvusvahelises töörühmas COST Action IS1210 : Appearance Matters: Tackling the Physical and Psychosocial Consequences of Dissatisfaction with Appearance, töögrupi liige. Koos Venemaa, Saksamaa, Türgi, Moldova ja USA Ülikoolidega kuulume samasse Euroopa Nõukogu poolt rahastatava COST Action „Call for Trans-Domain Proposals: Integrative approach utilising predictive, preventive, personalised medicine concepts“ taotlejate hulka. Projekt on interdistsiplinaarse personaalse meditsiini valdkonda haarav, meie sektsioon - „Suu- ja hammaste patoloogiad“. Projekti kaastaotleja eriala grupi poolt on Mare Saag.
Regulaarselt korraldame Balti Hambaarstide Teaduskonverentse (The Baltic Scientific Conference in Dentistry), viimati Tartus 2012.a.